**Formål**

Prosedyren skal sikre at utdanningens administrasjon og infrastruktur tilfredsstiller kravene i § 2-6 i Forskrift om akkreditering av og tilsyn med høyere yrkesfaglig utdanning (fagskoletilsynsforskriften), se også [Informasjonsskriv om ny fagskoletilsynsforskrift – forskrift 23. april 2020 nr. 853 (i kraft 1.august 2020)](https://www.nokut.no/siteassets/fagskole/informasjonsskriv-om-ny-fagskoletilsynsforskrift.pdf).

**Hjemmel**

Forskrift om akkreditering av og tilsyn med høyere yrkesfaglig utdanning (fagskoletilsynsforskriften)

Lov om høyere yrkesfaglig utdanning (fagskoleloven)

**Ansvar**

* Styret
* Rektor
* Avdelingsleder
* Studieadministrasjon
* Studenter

**Målgruppe**

Prosedyren gjelder for styret, rektor, studieadministrasjon, avdelingsledere, lærere og studenter.

**Beskrivelse**

Fagskolen har lokaler, utstyr, tilgang til informasjons- og bibliotekstjenester og annen

infrastruktur som er tilpasset utdanningen.

Det er fagskolen dekker kostnader knyttet til administrasjon og infrastruktur. FVT

krever egenbetaling fra studentene, egenbetalingen brukes på driften jf.

fagskoleloven § 29.

**Administrative ressurser**

Fagskolen har administrative ressurser som er tilpasset utdanningen. Med administrative ressurser menes blant annet kontorfaglige ressurser og brukerstøtte i IKT-utstyr og programvare. FVT har følgende ressurser:

* 11 ansatt i administrative stillinger (kontorfaglige ressurser, markedskoordinator, ressurser knyttet til brukerstøtte til IKT-utstyr og programvare). I tillegg har vi tilgang til et støtteapparat i fylkeskommunen.
* To ansatte med funksjon digitalpedagog, som skal støtte og veilede kolleger i pedagogisk bruk av teknologi og bidrar til å øke kollegers digitale kompetanse.

**Lokaler**

Fagskolen har tre studielokasjoner for undervisning, hvor de ansatte kan forberede undervisningen og møte studentene, og hvor studentene kan drive egenstudier eller gruppearbeid:

* ett i Horten, lokalisert ved Campus Vestfold på Bakkenteigen
* to i Porsgrunn, lokalisert på Campus Kjølnes og Herøya

**Utstyr**

Fagskolen har utstyr som er tilpasset utdanningen. Undervisningsrommene er utstyrt med tavler, oppkoblingspunkter for studentenes eget IKT-utstyr, laboratorier for ulike formål og aktiviteter, IKT-utstyr, maskiner og simulatorer. For utdanninger som krever laboratoriearbeid og simulatortrening utover eget utstyr, er det etablert egne samarbeidsavtaler med utdanningsvirksomheter.

I tillegg til egenbetalingen må studentene dekke noe personlig utstyr:

* Lærebøker
* Skriveutstyr
* Datamaskin
* Datatilbehør
* Kalkulator

Studentene finner anbefalinger knyttet til datamaskin, datatilbehør og kalkulator i digital kompetansehåndbok som ligger tilgjengelig på skolens nettside og i skolen elektroniske kvalitetssystem (EK).

Ansatte låner datamaskin og datatilbehør så lenge de er ansatt ved FVT.

**Informasjons- og bibliotekstjenester**

Fagskolen har tilgang til informasjons- og bibliotekstjenester som er tilpasset utdanningen. På FVT sin nettside og læringsplattformen Canvas har studentene tilgang på informasjon som de trenger som del av sin utdanning. På nettsiden finner studentene studenthåndboka og digital kompetansehåndbok, disse inneholder all nødvendig informasjon, veiledninger, tilgang til nødvendig opplæring og bistand i søk etter informasjon de trenger.

**Annen infrastruktur**

Fagskolen har annen infrastruktur som er tilpasset utdanningen. I digital kompetansehåndbok, som ligger tilgjengelig på skolens nettside, finner studentene informasjon om hvilke nettverk som kan benyttes når de er fysisk på campus, i tillegg fungerer digital kompetansehåndbok som en portal med lenker til innlogging til utdanningens læringsplattform, tjenester og programvare.

Kryssreferanser

|  |  |
| --- | --- |
| [D00251](https://fagskolenvt-public.dkhosting.no/docs/pub/dok00251.htm) | [Anbefalinger til studenter knyttet til anskaffelse av datamaskin, datatilbehør og kalkulator](https://fagskolenvt-public.dkhosting.no/docs/pub/dok00251.htm) |

Eksterne referanser

|  |
| --- |
|  [Lov om høyere yrkesfaglig utdanning (fagskoleloven)](https://lovdata.no/dokument/NL/lov/2018-06-08-28) |
|  [Forskrift om akkreditering av og tilsyn med høyere yrkesfaglig utdanning (fagskoletilsynsforskriften)](https://lovdata.no/dokument/SF/forskrift/2020-04-23-853) |